«Саха талба таҥаһа « биэчэр дьиэ кэргэн холбоһук үлэтэ.

Сыала: хас биирдии дьиэ кэргэн бэйэтэ бэриллибит темалартан талан ылан, ону үөрэтэн , слайда оҥорон , оҕоҕо өйденүмтүө гына слайда нөҥүө уус-ураннык кэпсээһин, бэриллибит боппуруостарга сөптөөх толору эппиэттэри биэрии. Саха таҥаһыгар, историятыгар интириэһи үөскэтии, бэйэ норуотугар тапталы, ытыктабылы иитии. Оҕо оскуолаҕа бардаҕына араас проектарга иҥнибэккэ кыттарга, бастакы чинчийэр үлэлэргэ көҕүлээһин. Дьиэ кэргэн биир сомоҕо буоларыгар.

Туттар тэриллэр: интрактивнай дуоска

Ыытааччы: Үтүө күнүнэн, оҕолор, төрөппүттэр! Бүгүн саҥа үктэлгэ тахсан оҕолор төрөппүттэрин кытта проект оҥорон көмүскүөхтэрэ . Проекпыт аата «Саха талба таҥаһа» диэн. Маны темаларга үллэрдибит:

* Соннор. ( дьахтар бууктаах соно, эр киһи соно)
* Дьабака , чомпой бэргэһэлэр
* Этэрбэс
* Халадаай ырбаахы, хаһыаччык
* Кыл сэлээппэ
* Үтүлүк , бэристээнки, моойторук

Бу темалартан дьиэ кэргэттэр бэйэлэрэ талан ылбыттарын эһиэхэ кэпсээн иһитиннэриэхтэрэ.Проекпыт көмүскээһинэ икки чаастан турар: 1 чааһа: проект көмүскээһинэ 2чааһа: билиини тургутуу. Ол эбэтэр интрактивнай дуоска дидактическай ооньуулары хатылааһыҥҥа оонньуохпут.3чааһа «Саха оһуора күннээҕи таҥаска» мода дефиле

Бастакы темабыт « Соннор». Бууктаах сон туһунан кэпсииргэ ыҥырабыт Алекс ийэтинээн Нина Николаевналыын.( ийэтэ бууктаах сону кэтэн турар уола кэпсиир)

Эр киһи сонун туһунан кэпсииргэ ыҥырабыт Аэлина ийэтинээн Татьяна Александровналыын (слайд)

Дьабака бэргэһэ туһунан кэпсиэхтэрэ Лена ийэтинээн Ольга Никаноровналыын.(слайд)

Фольклорнай бөлөх толоруутугар чабырҕаҕы истии

Этэрбэс туһунан кэпсиир Валентин Иванов (слайд)

Кыл сэлээппэ туһунан кэпсиэхтэрэ Яна уонна Анастасия Егоровна.

Былыргы саха буойун таҥаһын туһунан кэпсиэҕэ Марик Лыткин.

Сынньалаҥҥа оһуор үҥкүүтэ

Ыытааччы: Оҕолоор, бу тугуй?( таҥастар). Эһигини иннигитигэр таҥастар бааллар. Бу таҥастарга сахалыы таҥастар бааллар дуо? Аатталаа .

Иккис оонньуу « Таай ханнык таҥаһый?» . Мин эһиэхэ таабырын таайтарыам эһи сөпкө таайдаххытына эппиэтэ манна тахсан кэлиэ.

1таабырын. Сукунаттан тигиллибит уһун ,араас өҥнөөх сукуна киллэһиктээх,үрүҥ көмүс киэргэллэрдээх, оноолоох. Саһыл , бэдэр истээх. Күндү түүлээҕинэн саҕалаах, сиэҕин кытыыта , аллараа өттө киэргэтиллибит буолар. Акка олорорго анаан кэннигэр тыыраҕастаах кыһыҥҥы таҥас ханныгый?(бууктаах сон)

2 таабырын. Бууктаах соҥҥо кэтиллэр бэдэр, киис, саһыл түүлээх , оройугар чопчуурдаах. Ол чопчуура оҕуруоннан, быысапканнан киэргэтиллибит кыргыттар, ийэлэр кыһын кэтэллэр.

3 таабырын. Кыһын тымныыга оҕо, улахан дьон бары кэтэллэр сукунаттан , сарыыттан тигиллибит куобах түүтэ истээх , илиигэ кэтиллэр (үтүлүк)

4 таабырын . Киэҥ, куоҥ , байбаралаах, сиэҕэ дьугдьуурдаах сиидэстэн, солкоттон тигиллибит кыргыттар , ийэлэр, эбэлэр кэтэр ырбаахылара (халадаай).

Үһүс оонньуу»Этиллибит оһуору уруһуйдаа «(кыра билэ саҕа илиискэ этиллибит оһуору оҥоруу. Холобура; тараах, тиис,тоноҕос оһуордар).

Ыытааччы: Өбүгэлэр саҕаттан оонньонор оонньуулары оонньуоххайыҥ.»Үтүлүк ылыыта», « Ат буолан сырсыы», «Сыламаны үктээмэ».

Ыытааччы: ҮҺүс чааспытын «Саха оһуора күннээҕи таҥаска « саҕалыыбыт. Бүгүн хас биирдии дьиэ кэргэн, биирдиилээн оҕолор бэйэлэрин күннээҕи , үлэҕэ кэтэр таҥастарыгар оһуор киэргэллээх мода көрдөрүөхтэрэ.